

**ประกาศองค์การบริหารส่วนตำบลหนองบอน**

**เรื่อง การแสดงเจตจำนงสุจริตด้านคุณธรรม และความโปร่งใสในการบริหารงาน**..................................................................................

องค์การบริหารส่วนตำบลหนองบอน ได้ตระหนักถึงปัญหาและผลกระทบของการทุจริตที่มีผลเสีย ต่อประเทศชาติและประชาชน และให้ความสำคัญในการป้องกันและปราบปรามการทุจริตทุกรูปแบบ ผู้บริหารองค์การบริหารส่วนตำบลหนองบอน ขอประกาศเจตนารมณ์ว่า จะมุ่งมั่นบริหารงานอย่างซื่อสัตย์ มีคุณธรรมโปร่งใส และตรวจสอบได้ตามหลักธรรมาภิบาล เพื่อสร้างความเชื่อมั่น โดยดำเนินการดังนี้

**๑. ด้านการเปิดเผย โปร่งใส มีส่วนร่วม และตรวจสอบได้** มีการเปิดเผยและเข้าถึงข้อมูลข่าวสารได้โดยสะดวก รวดเร็ว ถูกต้อง ครบถ้วน รวมทั้งเปิดโอกาสให้ประชาชนผู้มีส่วนได้เสียมีส่วนร่วมในการแสดงความคิดเห็น ข้อเสนอแนะ และติดตามการดำเนินการของหน่วยงานได้ รวมทั้งรับฟังข้อร้องเรียนจากผู้มีส่วนได้เสีย และมีกระบวนการจัดการเรื่องร้องเรียนอย่างเหมาะสม

**2. ด้านความรับผิดชอบพร้อมตอบสนอง** มีความมุ่งมั่นในการปฏิบัติราชการด้วยความซื่อสัตย์สุจริต และรับผิดชอบต่อการปฏิบัติราชการ สามารถให้บริการได้อย่างมีคุณภาพภายในระยะเวลาที่กำหนด พร้อมตอบสนองต่อความคาดหวังของประชาชนและผู้มีส่วนได้เสียที่มีความหลากหลาย และมีความแตกต่างกันได้อย่างเหมาะสม มีการจัดวางระบบการรายงานความก้าวหน้าและผลสัมฤทธิ์ตามเป้าหายที่กำหนดไว้ต่อสาธารณะ ตลอดจนมีการจัดเตรียมระบบการแก้ไขปัญหาหรือบรรเทาผลกระทบใดๆ ที่อาจจะเกิดขึ้น

**3. ด้านการมุ่งผลสัมฤทธิ์ปราศจากการทุจริต** มีการใช้ทรัพยากรอย่างประหยัด คุ้มค่าและบังเกิดประโยชน์สูงสุด ลดขั้นตอน ระยะเวลา และภาระค่าใช้จ่าย ปฏิบัติหน้าที่ตามพันธกิจให้บรรลุวัตถุประสงค์มีเป้าหมาย ที่ชัดเจน มีกระบวนการปฏิบัติราชการอย่างเป็นระบบและมีมาตรฐาน มีการจัดการความเสี่ยงและมุ่งเน้นผลการปฏิบัติงานที่เป็นเลิศ และมีการติดตามประเมินผลและพัฒนาปรับปรุงการปฏิบัติงานให้ดีขึ้นอย่างต่อเนื่องโดยการบริหารงานด้วย ธรรมาภิบาล มุ่งนำหน่วยงานให้ดำเนินงานตามภารกิจด้วยความยุติธรรม ปราศจากอคติ การปฏิบัติราชการทุกขั้นตอนเป็นไปตามกฎหมาย ระเบียบและข้อบังคับ มีการสืบทอดวัฒนธรรมสุจริตในการป้องกันและปราบปรามการทุจริต ไม่ยอมรับการทุจริตทุกรูปแบบ ไม่กระทำการอื่นใดที่เป็นการขัดกันระหว่างผลประโยชน์ส่วนตนและผลประโยชน์ส่วนรวม และไม่เรียกรับสินบนหรือประโยชน์อื่นใด

**4. ด้านการเชิดชูคุณธรรมนำความรู้** มุ่งปลูกฝังค่านิยม สร้างความรับรู้ ทัศนคติ ให้บุคลากรยึดมั่นในคุณธรรม จริยธรรม จรรยาบรรณวิชาชีพ มีความคิดริเริ่มสร้างสรรค์ และเป็นมืออาชีพ น้อมนำหลักปรัชญาของเศรษฐกิจพอเพียงมาใช้ในการปฏิบัติราชการ และการดำเนินชีวิต หน่วยงานมีมาตรฐานและความเป็นธรรมในการปฏิบัติราชการ ที่ชัดเจน โดยเลือกปฏิบัติและมีคุณธรรมในการบริหารงานบุคคล การมอบหมายงาน การบริหาร สภาพแวดล้อมในการปฏิบัติราชการ และการบริหารงบประมาณตามภารกิจอย่างคุ้มค่า

จึงประกาศให้ทราบโดยทั่วกัน

ประกาศ ณ วันที่ 30 เดือน ตุลาคม พ.ศ. ๒๕๖4



(นายธีรวุฒิ ไชยต้นเทือก)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลหนองบอน